Eestlaste võitlus germaanlaste vastu avastas tõe, mida eesti rahva vanemad võib-olla isegi ei aimanud: nimelt et eesti rahvas oli oma arengus jõudnud tolle astmeni, kust teda ainult üks, kõige lühem samm eraldas maade ja kihelkondade liitumisest rahvusriigiks. Varemgi olid mõned kihelkonnad koos sõjaretkedel käinud, kuid nüüd tõusis aga kogu maa, terve rahvas, saarlased kaasa arvatud. Seda momenti peab eesti rahva ajaloos rõhutama- eestlastest oli saanud rahvas.